recursal/SuperWikiNEXT-32B huggingface dataset:
**דוד פינחוסוביץ' מילמן** (ברוסית: **Давид Пинхусович Мильман**;‏ 15 בינואר 1912, צ'צ'לניק, ליד ויניצה, רוסיה – 12 ביולי 1982, תל אביב) היה מתמטיקאי סובייטי ומאוחר יותר ישראלי אשר התמחה באנליזה פונקציונלית.

חייו
----

מילמן נולד ב-1912 לפנחס ושרה לבית גלנט בעיירה צ'צ'לניק שליד העיר ויניצה שברוסיה (לימים אוקראינה). אבי אמו, יוסף גלנט, היה רב העיירה, ואביו היה בעל חנות נעליים. מילמן למד עברית בחדר ובבית ספר יסודי אוקראיני עד גיל 14. לאחר מכן למד בבית ספר מקצועי לכימיה ובו פגש את ישראל גלפנד ויחד החלו להתעניין במתמטיקה.

ב-1929 עברה משפחתו לאודסה. מילמן נתקל במשפט פרמה, במגזין שבועי, ומצא לו "הוכחה". בעקבות כך נפגש עם פרופסור באוניברסיטת אודסה וסיפר לו על ההוכחה, ויחד מצאו טעות באותה הוכחה. בעקבות מפגש זה הציע לו הפרופסור ללמוד באוניברסיטה. מילמן התקבל חודש לאחר מכן, ב-1931, לשנה השנייה בלימודי המתמטיקה. הוא סיים תואר ראשון ב-1934. בשל מוצאו החברתי, השלטונות לא הרשו לו להמשיך בלימודיו עד 1937. ב-1938 נשא לאישה את נמו צ'דיקובה, פיזיקאית. לזוג נולדו שלושה בנים, כולם מתמטיקאים.

מילמן קיבל דוקטורט במתמטיקה ב-1939 באוניברסיטת אודסה בהנחיית מרק קריין. קריין ניהל באותה תקופה סמינר באנליזה פונקציונלית ומילמן היה משתתף פעיל בו. נושאי הסמינר היה מגוונים, החל מגאומטריה במרחב בנך, תורת האופרטורים ויישום הבעיות במכניקה ובהנדסה. לאחר מלחמת העולם השנייה נסגר הסמינר.

בשנים 1939-1945 עבד כפרופסור חבר במכון הפוליטכני, ולאחר מכן הצטרף למכון אודסה לתקשורת ועבד שם עד 1974. הוא היה ראש המחלקה למתמטיקה בשנים 1949-1966.

בשנת 1973 עלה לישראל עם משפחתו, והוצעה לו משרה באוניברסיטת תל אביב. הוא שלט בעברית ולימד שם בשמונה השנים הבאות עד למותו ב-1982.

מילמן ייסד שושלת מתמטית. בניו הם ויטלי מילמן (פרופסור מן המניין באוניברסיטת תל אביב), פייר מילמן (פרופסור מן המניין באוניברסיטת טורונטו) וולדימיר מילמן (עוסק במדעי המחשב ברוסיה). נכדו, בנו של ויטלי, הוא עמנואל מילמן (מרצה בכיר בטכניון).

עבודה מחקרית
------------

מילמן היה אחת מדמויות המפתח בבית הספר הסובייטי באנליזה פונקציונלית. הוא ידוע בזכות פיתוח שיטות אנליזה פונקציונלית ובפרט בתורת אופרטורים עם בעיות ממתמטיקה פיזיקלית (משוואות דיפרנציאליות ואופני תנודה). על שמו נקראים משפט קריין-מילמן ומשפט מילמן-פטיס.

לקריאה נוספת
------------

I. Gohberg, M. S. Livšic, I. Piatetski-Shapiro (January 1986). "David Milman (1912–1982)". *Integral Equations and Operator Theory* (Birkhäuser Basel) 9 (1): ii.

קישורים חיצוניים
----------------

* דוד מילמן, באתר פרויקט הגנאלוגיה במתמטיקה

|  |  |
| --- | --- |
| בקרת זהויות עריכת הנתון בוויקינתונים | 
* GND: 1041299818
* MGP: 75384
* VIAF: 305231216
* WorldCat (עם VIAF): 305231216

 |
טרנסונדה מוכנה לשחרור
התמונה צולמה בערך ב-30 ק"מ מעל אורגון באמצעות בלון מזג האוויר שמשקלו 1,500 גרם
בלון מטאורולוגי ורדיוסודה, לפני שחרור, בשירות המטאורולוגי בבית דגן
**בלון מזג אוויר** הוא בלון שמיועד לעלות לגבהים, אשר נושא כלים למעלה כדי לשלוח מידע על הלחץ האטמוספירי, הטמפרטורה, הלחות, ומהירות הרוח, באמצעות מכשיר מדידה שנקרא רדיוסונדה. כדי לקבל נתוני רוחות, הם יכולים להיות במעקב על ידי מכ"ם, או מערכות ניווט (כגון לוויין מבוסס מערכת מיקום גלובלית, GPS). חלק מהבלונים ממריאים בקצב קבוע ומשדרים את הנתונים בכל הגבהים. יש בלון ייעודי שנקרא טרנסונדה שתוכנן כך שיישאר בגובה קבוע למשך זמן רב וישדר משם נתונים.

היסטוריה
--------

אחד האנשים הראשונים להשתמש בבלוני מזג האוויר היה ליאון טסיירנק דה בורט, מטאורולוג צרפתי. בשנת 1896 הוא שחרר מאות בלוני מזג אוויר ממצפה הכוכבים בטראפס, צרפת. ניסויים אלה הובילו את הגילוי של טרופופאוזה והסטרטוספרה. ב-1958 החלו להשתמש בטרנסונדות, על מנת לזהות אזורים של פסולת גרעינית.

חומרים וציוד
------------

הבלון עשוי בדרך כלל מלטקס שהוא חומר מאוד גמיש. והוא אחראי על העלייה לגובה. מתחתיו, תלויה על חוט, נמצאת רדיוסונדה המבצעת את המדידות ושידור הנתונים חזרה לתחנה. רדיוסונדות יכולות לשמש למדידה של פרמטרים ספציפיים, כגון קביעת ריכוז האוזון.

בלון מלא מימן במפרץ קיימברידג, נונאווט, קנדה
הבלון בדרך כלל מלא במימן בשל עלות נמוכה יותר, אף על פי שהליום יכול לשמש גם כן. הקצב והמרחק של הבלון, תלויים בכמות הגז שהוכנס לתוכו. בלוני מזג אוויר עשויים להגיע לגבהים של 40 קילומטרים (25 מייל) או יותר. מעבר לכך השינויים בלחץ האוויר גורמים לכך שהבלון יתרחב מעבר ליכולתו, ויקרע. כשזה קורה הציוד הקשור לבלון אובד. אם רוצים למדוד פרמטרים בגובה אליו הבלון לא יכול להגיע, משתמשים ברקטות, או בלוויינים. 

בלוני מזג אוויר משוחררים בכל רחבי העולם, על מנת לאבחן את מצב הנוכחי. תוך כדי שימוש בכלים מיחשוביים אפשר לנסות ולקבוע את מזג האוויר. כ-800 מיקומים ברחבי העולם משחררים בלונים פעמיים ביום, בחצות ובצהריים (שעון UTC). לפעמים מבוצעות בדיקות ביניים בעיקר במצבים בהם התנאים משתנים מאוד מהר ויש צורך בנתונים נוספים. במכון המטאורולוגי בבית דגן בישראל, משחררים שני בלונים מסוג רדיוסונדה (בחצות ובצהריים) וגם שני בלונים נוספים על מנת לבדוק את מהירות הרוח בשעות 06:00 ו18:00 (שעון UTC).

לפעמים משתמשים בבלונים גם לצרכים מיוחדים כמו לצורכי מחקר תעופה, איתור זיהום אוויר, או צילום. בשנים האחרונות בלוני מזג אוויר היו בשימוש גם עבור פיזור אפר אנושי על ידי חברות שונות.

בלון מטאורולוגי שמולא במימן להפרחת רדיוסונדה

קישורים חיצוניים
----------------

ויקישיתוף מדיה וקבצים בנושא **בלון לחיזוי מזג אוויר** בוויקישיתוף
בלון חיזוי מזג אוויר (רדיוסונדה) באתר Weather2day

הערות שוליים
------------

1. ↑  על בלון לחיזוי מזג אוויר. אוחזר ב-12 באפריל 2017
2. ↑  Weather Balloon." World of Earth Science. Retrieved April 12, 2017 from Encyclopedia.com
3. ↑  המכון המטרולוגי, תצפיות ברום, באתר המכון המטרולוגי בבית דגן ישראל
פירוש נוסף ערך זה עוסק באות خ. אם התכוונתם לאות ح, ראו חא.

| ח'א |
| --- |
| **תחילית**: |   خـ |
| **אמצעית**: |    ـخـ |
| **סופית מחוברת**: |   ـخ |
| **סופית לא מחוברת**: |    خ |
| **אלפבית ערבי** |
| ا | ب | ت | ث | ج | ح |
| خ | د | ذ | ر | ز | س |
| ش | ص | ض | ط | ظ | ع |
| غ | ف | ق | ك | ل | م |
| 

|  |  |  |  |  |  |
| --- | --- | --- | --- | --- | --- |
|  | ن | ه | و | ي |  |

 |
| סימנים נוספים |
| 

|  |  |  |  |  |  |  |
| --- | --- | --- | --- | --- | --- | --- |
|  | ﺓ | ﻯ | ء | ال | ﻻ |  |

 |
| אותיות חיצוניות |
| 

|  |  |  |  |  |  |  |
| --- | --- | --- | --- | --- | --- | --- |
|  | ﭖ | ﭺ | ژ | ﭪ | ڨ |  |

 |
| תשכיל |
| 

|  |  |  |  |  |  |
| --- | --- | --- | --- | --- | --- |
|  | ـَ | ـِ | ـُ | ـًا ـٍ ـٌ |  |

 |
| 

|  |  |  |  |  |  |  |
| --- | --- | --- | --- | --- | --- | --- |
|  | ـْ | ـّ | ـٰ | آ | ٱ |  |

 |

**ח'א** (בערבית: **خاء**) היא האות השביעית באלפבית הערבי. לפניה באה האות חא ואחריה דאל.

ח'א מייצגת את העיצור /χ~x/ (בדומה לכ"ף רפה וחי"ת מודרניות). 

ח'א היא אחת משש האותיות הערביות שאין להן מקבילה באלפבית הפיניקי (האחרות הן ת'א, ד'אל, דֿאד, ט'א וע'ין). על אף שבאלפביתים פרוטו-שמיים כמו האלפבית הדרום-ערבי מופיעה אות לייצוג הפונמה הזו, שהשתמרה עד היום בשפות שמיות דרומיות, דוגמת ኀ בכתב האתיופי, הרי שבאלפבית הפיניקי, שהוא המקור לאלפבית הערבי, כבר לא הייתה אות לייצוג הפונמה הזו. לכן עוצבה ח'א כגרסה של חא, וללא כל מקבילה פיניקית.

בניגוד לארמית ולעברית, שבהן הפונמות הפרוטו-שמיות /χ/ (נהגית כמו כ"ף רפה וחי"ת מודרניות) ו-/ħ/ (נהגית כמו חי"ת מזרחית) יוצגו על ידי אותה האות (חי"ת), וברבות הימים התמזגו ונהגו שתיהן כ-/ħ/ – הערבית שמרה על ההבחנה בין שתי הפונמות הפרוטו-שמיות הללו, והן מיוצגות בה על ידי האותיות ח'א וחא.

בכתיבה, האות מתחברת מצד ימין ומצד שמאל, כשאר האותיות למעט "דוד' ארז".

קישורים חיצוניים
----------------

ויקישיתוף מדיה וקבצים בנושא **خ** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: ha--yedinci-harf

 |
**קונרד קרז'ינובסקי, ב**פולנית: **Konrad Krzyżanowski** (15 בפברואר 1872 - 25 במאי 1922) היה מאייר וצייר פולני, בעיקר של דיוקנאות, שנחשב לצייר מוקדם של האקספרסיוניזם.

ביוגרפיה
--------

הוא נולד בקרמנצ'וג, וגדל בקייב. שם לקח את שיעורי האמנות הראשונים שלו בבית הספר לציור אצל מיקולה מורשקו.  לאחר מכן, למד לימודים סדירים באקדמיה האימפריאלית לאמנויות בסנט פטרסבורג. אולם הוא לא היה שם זמן רב, מאחר שסלד משיטות הלימוד של בית הספר, הגיע לעימות עם הרקטור וגורש מהמוסד. 

בשנת 1897 עבר קריז'נובסקי למינכן, שם לקח שיעורים פרטיים מסיימון הולוסי. כעבור שלוש שנים השתקע בוורשה ויחד עם קז'ימייז' סטברובסקי והקים בית ספר לציור אותו ניהל במשך ארבע שנים. בשנים 1904 עד 1909 לימד באקדמיה לאמנויות יפות, שם לקח את תלמידיו לעיתים קרובות לצייר בליטא ובפינלנד. הוא גם עשה איורים עבור כתב עת ספרותי ואמנותי שיצא לאור מ-1901 עד 1907.

בשנת 1906 נישא קז'ינובסקי לאמנית מיכלינה פיוטרשבסקה, סטודנטית באקדמיה. לאחר סיום לימודיה בשנת 1909, הוא התפטר מתפקידו שם. מ-1912 עד 1914 חיו בני הזוג בלונדון ובפריז, שם למדה מיכלינה עם מוריס דני באקדמיה רנסון. 

ב-1914 חזרו לורשה, אך בעקבות פרוץ מלחמת העולם הראשונה נסעו לגור בווליניה אצל קרובי משפחתה של מיכלינה. בשנים 1917 עד 1918 הם גרו בקייב, שם לימד קז'ינובסקי ב"בית הספר הפולני לאמנויות יפות".

לאחר הקמת הרפובליקה הפולנית השנייה, הם חזרו לורשה וקז'ינובסקי הקים מחדש את בית הספר הפרטי שלו לאמנות. בין תלמידיו הידועים ביותר היו טדאוש פרושקובסקי, לודוויק קונזבסקי וקריסטינה ורובלבסקה.

קריז'נובסקי נפטר בורשה ב-25 במאי 1922.

גלריה
-----

* ילדה ופסנתרילדה ופסנתר
* עננים בפילנלדעננים בפילנלד
* לאור נרותלאור נרות
* אישה וכלבאישה וכלב

קישורים חיצוניים
----------------

ויקישיתוף מדיה וקבצים בנושא **קונרד קרז'ינובסקי** בוויקישיתוף

הערות שוליים
------------

1. ↑  Lija Skalska-Miecik (ed.), *Konrad Krzyżanowski 1872-1922. Wystawa monograficzna*, National Museum, Warsaw, 1980
2. ↑  Konrad Krzyzanowski - zycie, www.pinakoteka.zascianek.pl
3. ↑  Konrad Krzyżanowski | Życie i twórczość | Artysta, Culture.pl (בפולנית)
4. ↑  Brief biography of Piotruszewska

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007277263405171
* GND: 174233752
* ISNI: 0000 0001 0979 8029
* LCCN: n82056326
* NLP: a0000001183020
* RKD: 46701
* SNAC: w6s25n3r
* SUDOC: 176238662
* ULAN: 500030360
* VIAF: 62888134
* WorldCat: lccn-n82056326

 |
**ג'סיקה קאופיל** (באנגלית: **Jessica Cauffiel**; נולדה ב-30 במרץ 1976) היא שחקנית אמריקאית.

ביוגרפיה
--------

קאופיל נולדה בדטרויט לאם עובדת סוציאלית ואב סופר, היא סיימה תואר בבית הספר למוזיקה ותיאטרון של אוניברסיטת מישיגן, היא הופיעה כחלק ממספר הרכבים מוזיקליים וגם שרה באוניית תענוגות.

היא החלה את הקריירה שלה בתיאטרון בניו יורק, ב-1999 הופיעה לראשונה בקולנוע בגרסה המחודשת של הסרט "אבודים בניו יורק", ב-2000 הופיעה בסרט הקומדיה "רוד טריפ", בשנה זו שיחקה בסרט האימה "אגדה עירונית 2". בשנה לאחר מכן שיחקה בסרט האימה "יום אהבה קטלני". היא גילמה את מרגוט, חברה של אל וודס בסרט "לא רק בלונדינית", היא המשיכה בתפקיד זה גם בסרט ההמשך. היא שיחקה את נינוצ'קה קפרובה הרוסייה בסרט D.E.B.S ושיחקה במספר פרקים של המופע של דרו קארי ובמספר פרקים של קוראים לי ארל.

קישורים חיצוניים
----------------

ויקישיתוף מדיה וקבצים בנושא **ג'סיקה קאופיל** בוויקישיתוף

* ג'סיקה קאופיל, במסד הנתונים הקולנועיים IMDb (באנגלית)
* ג'סיקה קאופיל, באתר AllMovie (באנגלית)
* ג'סיקה קאופיל, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: ns2014003935
* VIAF: 310665822
* WorldCat: lccn-ns2014003935

 |
**בלזיוס אדלר פון שמואה** (בגרמנית: **Blasius Edler von Schemua**;‏ 2 בינואר 1856 - 21 בנובמבר 1920) היה גנרל בצבא האוסטרו-הונגרי אשר שימש לתקופה קצרה כראש המטה הכללי, וכן שימש כמפקד הקורפוס ה-2 בתחילת מלחמת העולם הראשונה.

ביוגרפיה
--------

שמואה נולד בקלנגפורט ב-2 בינואר 1856. אביו היה מאיור בצבא האוסטרי, ואחיו הגיע גם הוא לדרגת גנרל. הוא למד בבית הספר לצוערים במרבורג ולאחר מכן באקדמיה הצבאית התרזיאנית בווינר נוישטאדט. ב-1874 החל לשרת בצבא האוסטרו-הונגרי בדרגת לויטננט. בין 1879–1881 היה חבר במשלחת צבאית אוסטרו-הונגרית שנשלחה לסייע לשושלת הקאג'ארית. לאחר חזרתו לאוסטריה, למד בבית הספר למלחמה בווינה עד 1884. ב-1885 הוא החל לשרת במטה הכללי. ב-1894 הוא החל לעבוד כמורה צבאי בבית הספר למלחמה. ב-1898 הוא הועלה לדרגת אוברסט. ב-1902 הוא מונה למפקד גדוד הרגלים ה-66. ב-1905 הוא הועבר לפקד על הבריגדה ה-55. ב-1908 הועבר לפקד על הדיוויזיה ה-18. ב-1909 הוא הועלה לדרגת פלדמרשל-לויטננט.

ב-3 בדצמבר 1911 פוטר קונרד פון הצנדורף מתפקיד ראש המטה הכללי לאחר מחלוקת עם פרנץ יוזף הראשון, קיסר אוסטריה. שמואה מונה כמחליפו בתפקיד. כעבור שנה אחת בתפקיד, הקיסר פיטר את שמואה והחזיר את הצנדורף לנוכח איום למלחמה בבלקן. שמואה הועבר לפקד על הקורפוס ה-16, וכעבור שנה הועלה לדרגת גנרל. באפריל 1914 הוא הועבר לפקד על קורפוס וינה.

עם פרוץ מלחמת העולם הראשונה הועבר שמואה לפקד על הקורפוס ה-2, שהיה חלק מהארמייה ה-4 בפיקודו של מוריץ פון אופנברג. הוא השתתף בניצחון על הרוסים בקרב קומרוב, אולם לאחר מכן הובס בקרב רווה. בעקבות התבוסה הוא הודח מהפיקוד על הקורפוס והועבר למפקח על קו הביצורים פרשבורג-קרמס. במרץ 1915 הוא פרש מהצבא ועבר להתגורר בעיר הולדתו, ונפטר ב-21 בנובמבר 1920.

קישורים חיצוניים
----------------

* בלזיוס פון שמואה בלקסיקון הביוגרפי האוסטרי
* בלזיוס פון שמואה באתר האקדמיה האוסטרית למדעים

|  |  |
| --- | --- |
| בקרת זהויות עריכת הנתון בוויקינתונים | 
* GND: 1029744785
* ISNI: 0000 0003 9994 5807
* VIAF: 295560666
* WorldCat: viaf-295560666

 |
פירוש נוסף ערך זה עוסק במזל קשת. אם התכוונתם לקבוצת הכוכבים קשת, ראו קשת (קבוצת כוכבים).
סמל מזל קשת
קשת
בול ישראלי המוקדש למזל קשת
שלט רחוב מזל קשת בירושלים
**מזל קֶשֶׁת** הוא אחד משנים עשר המזלות שבגלגל המזלות. באסטרולוגיה המערבית, "בן מזל קשת" הוא מי שנולד בין 22 בנובמבר לבין 21 בדצמבר (לערך). במסורת היהודית מתייחס מזל קשת אל חודש כסלו. בלוח השנה במגילות קומראן משויך מזל קשת לחודש חשוון. מושג זה מתייחס לרעיון שבתקופה הנתונה מיקום השמש באזור השמיים המוקצה למזל קשת האסטרולוגי. כיום, אין חפיפה בין קונסטלציית הקשת לבין אזור השמיים של מזל קשת בגלל נקיפת ציר כדור הארץ.
קשת היו מלכי המזלות אשר לקחו את היסוד החזק מכל יסוד האש, את שלושת היסודות האחרים הם חילקו רנדומלית בין שאר המזלות.

השם 'קשת' ניתן למזל ולקבוצת הכוכבים, כיוון שזו נראית מכדור הארץ כשרטוט של אדם האוחז בקשת.

מזל קשת במיתולוגיה היוונית
--------------------------

היוונים ראו בקבוצת כוכבים זו קַשָת אשר אוחז בקשתו ויותר מאוחר הפך לקנטאורוס, דמות בעלת גוף חיה וראש אדם. דווקא הסאטירים - מלוויו של דיוניסוס, אל היין, זוהו עם הקבוצה. אחד מהם, האהוד במיוחד בקרב המוזות, היה קרוטוס. שירתו הנפלאה היא שעמדה לזכותו. כמו כן היה פרש מצוין וצייד מעולה. כמחווה למוזות, העלה אבי האלים זאוס את קרוטוס לשמיים, והוסיף לו סוס וקשת לצייד.

מזל קשת באסטרולוגיה
-------------------

### שיוך אסטרולוגי

מזל קשת הוא אחד משלושת מזלות יסוד האש, יחד עם מזל טלה ומזל אריה. הוא משתייך לקבוצת המזלות המשתנים, יחד עם מזל תאומים, מזל בתולה ומזל דגים. הכוכב השליט של מזל קשת הוא צדק.

ראו גם
------

* ארבעת היסודות

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קשת** |
| ויקישיתוף תמונות ומדיה בוויקישיתוף: **מזל קשת** |

הערות שוליים
------------

1. ↑  יעקב עציון, אין מזל קַשָּת לישראל, באתר האקדמיה ללשון העברית.
2. ↑  ספר יצירה פרק ה' משנה ט"ו

| גלגל המזלות |
| --- |
| 

|  |  |
| --- | --- |
| טלה () • שור () • תאומים () • סרטן () • אריה () • בתולה () 
מאזניים () • עקרב () • קשת () • גדי () • דלי () • דגים () |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph118109

 |
דניאלה סיליבאש, אליפות העולם, רוטרדם 1987
**ויקטוריה דניאלה סיליבאש-הרפר** (ברומנית **Viorica Daniela Silivaș-Harper**; ‏9 במאי 1972) היא מתעמלת רומניה בעבר, היא אלופה אולימפית בעלת 6 מדליות מהן 3 זהב (סיאול 1988), אלופת עולם בעלת 10 מדליות מהן 7 זהב (מונטריאול 1985, רוטרדם 1987 ושטוטגרט 1989) ואלופת אירופה בעלת 10 מדליות מהן 5 זהב (מוסקבה 1987 ובריסל 1989).

ביוגרפיה
--------

סיליבאש נולדה בדווה.

### אלופת עולם

באליפות העולם שנערכה במונטריאול, קנדה ב 1985 זכתה סיליבאש בשתי מדליות, זהב וכסף. מדליית זהב, בתרגיל קורה ומדליית כסף, בתחרות הקבוצתית.

באליפות העולם שנערכה ברוטרדם, הולנד ב 1987 זכתה סיליבאש ב-4 מדליות, 3 זהב ו-1 ארד. מדליות זהב, בתחרות הקבוצתית, בתרגיל מקבילים מדורגים ובתרגיל קרקע. מדליית ארד, בתחרות קרב-רב אישי.

### אולימפיאדת השיא

באולימפיאדת סיאול (1988) זכתה סיליבאש ב-6 מדליות מהן 3 זהב. מדליות זהב, בתרגיל מקבילים מדורגים בציון מושלם של 20.00 נק', בתרגיל קורה (19.924 נק') ובתרגיל קרקע בתוצאה של 19.937 נק'. מדליות כסף, בתחרות הקבוצתית בתוצאה של 394.125 נק', אחרי ברית המועצות (395.475 נק') ולפני מזרח גרמניה (390.875 נק'), תוך כדי שהיא קובעת ב-4 תרגילים (מתוך 8) את הציון המקסימלי של 10.0 נק'! ומנצחת ב-3 תרגילים מתוך 4 תרגילים ובתחרות קרב-רב אישי בתוצאה של 79.637 נק', אחרי יריבתה הגדולה ילנה שושונובה (79.662 נק') ולפני סווטלנה בוגינסקאיה (79.400 נק'), שתיהן מברית המועצות ומדליית ארד בתרגיל קפיצות בתוצאה של 19.818 נק', אחרי סווטלנה בוגינסקאיה (19.905 נק') ובת ארצה גבריאלה פוטורק (19.830 נק'). 

באליפות העולם שנערכה בשטוטגרט, גרמניה ב 1989 זכתה סיליבאש ב-4 מדליות, 3 זהב ו-1 ארד. מדליות זהב, בתרגיל מקבילים מדורגים, בתרגיל קורה ובתרגיל קרקע. מדליית כסף, בתחרות הקבוצתית.

קישורים חיצוניים
----------------

ויקישיתוף מדיה וקבצים בנושא **דניאלה סיליבאש** בוויקישיתוף

* דניאלה סיליבאש, באתר הוועד האולימפי הבין-לאומי
* דניאלה סיליבאש, באתר olympedia.org
* דניאלה סיליבאש, באתר התאחדות ההתעמלות הבין-לאומית
**נאגורסקויה** הוא בסיס של חיל האוויר הרוסי בארץ אלכסנדרה במחוז ארכנגלסק, רוסיה, הממוקם 1,350 קילומטרים (840 מיל) צפונית למורמנסק. זהו בסיס ארקטי מרוחק במיוחד והבסיס הצבאי הצפוני ביותר ברוסיה. הבסיס נקרא על שם הטייס הפולני-רוסי יאן נאגורסקי. 

נאגורסקויה נבנה בשנות החמישים כבסיס למפציצים הסובייטיים. הבסיס קבוצת הבקרה האקרטית של חיל האוויר הרוסי, ששמרה על כל מתקני ההפצצה שבחוג הארקטי. מטוס מטען מדגם An-72 התרסק כאן ב-23 בדצמבר 1996, בעת שניסה לנחות. שדה התעופה מתוחזק על ידי משמר הגבול של שירות הביטחון הפדרלי ומסוגל לשרת מטוסי אנטונוב An-26 ומטוסי An-72. 

צילומי לוויין מספטמבר 2015 מראים בסיס צבאי חדש ללא כלי רכב משוריינים או הגנות אוויריות. במקום זאת, הבסיס מורכב ממבנה מרכזי, כמה מבנים תומכים כמו מחסני דלק ומתקני חימום, מסלולים ישנים וחדשים, כמו גם מעגנים המאפשרים אספקת חומרי בנייה ואספקה.

קישורים חיצוניים
----------------

ויקישיתוף מדיה וקבצים בנושא **בסיס נאגורסקויה** בוויקישיתוף
* סוכנויות הידיעות, "תחנת החלל" של רוסיה בקוטב, באתר ynet

הערות שוליים
------------

1. ↑  Staalesen, Atle; Observer, The Independent Barents (22 באפריל 2016). "Fighter jets for Russia's new Arctic base". *rcinet.ca*. נבדק ב-4 בינואר 2019. `{{cite web}}`:  (עזרה)
2. ↑  "Russia in the Arctic: A Different Kind of Military Presence". Stratfor Global Intelligence. 11 בנובמבר 2015. `{{cite web}}`:  (עזרה)
אין תמונה חופשיתאין תמונה חופשית
**אורי וקסלר** (1931 – אפריל 1993) היה כירורג אשר טיפל גם בילדים, מנהל מחלקה כירורגית א' בבית החולים קפלן (1973-1993), מרצה בכיר בבית הספר לרפואה באוניברסיטה העברית.

בנוסף עסק וקסלר בגילוי מוקדם וטיפול כירורגי של סרטן השד.

ביוגרפיה
--------

וקסלר נולד בחיפה לאב יליד הארץ ולאם דור שביעי בארץ, ואח לדליה שנולדה אחריו. בחיפה למד בבית הספר הריאלי. ב-1946 עברה משפחתו להתגורר בתל אביב ווקסלר עבר ללמוד בכיתה השישית בתיכון עירוני א' ובו בזמן התגייס לארגון ההגנה.

במאי 1948, בגיל 16 וחצי, וקסלר התגייס לצה"ל והשתתף במלחמת העצמאות. וקסלר עבר קורס קשר בשייח' מוניס, והיה הקשר המורסיסט האישי של יצחק שדה. לאחר סיום מלחמת העצמאות חזר וקסלר ללימודים להשלמת בחינות הבגרות ולאחר מכן חזר לצה"ל להשלמת השירות הצבאי. לאחר שנה בה שימש וקסלר מדריך בבית הספר לקשר בצריפין החליט וקסלר ללמוד רפואה.

ב-1951 החל וקסלר את לימודי הרפואה בז'נבה. עם פתיחת השנה השנייה של בית הספר לרפואה באוניברסיטה העברית בירושלים, המשיך בלימודיו בארץ, אותם סיים ב-1957. הוא נישא ליונה בסוף שנת 1957, ונולדו להם שלושה ילדים.

לאחר סיום שנת הסטאז' בבית החולים קפלן ברחובות, החליט וקסלר להתמחות בכירורגיה כללית, במחלקתו של הפרופ' שלמה זאב טבע. בסיום ההתמחות בכירורגיה, וקסלר נסע ללונדון לבית החולים לילדים ב-Great Ormond Street שם התמחה בכירורגית ילדים אצל פרופ' וילקנסון. עם שובו לבית החולים קפלן, המשיך לעסוק בכירורגיה כללית, והיה בין מניחי היסודות לכירורגית ילדים בישראל. תחום נוסף בו עסק וקסלר הוא גילוי מוקדם וטיפול כירורגי של סרטן השד. וקסלר פיתח בבית החולים קפלן ובישובים בסביבה מערכת של מרפאות לבדיקת שד שפעלו במשך שנים.

הוא המשיך בשירות מילואים פעיל במשך כל השנים, עד לשחרורו בדרגת רב-סרן בגיל חמישים. בשנת 1973 התמנה וקסלר לנהל את מחלקה כירורגית א' בבית החולים קפלן.

וקסלר זכה מספר פעמים בציון של "מרצה מצטיין" מטעם בית ספר לרפואה של האוניברסיטה העברית בירושלים.

וקסלר נפטר באפריל 1993.

לקריאה נוספת
------------

* ד"ר אורי וקסלר - אתר הר"י, ההסתדרות הרפואית בישראל

הערות שוליים
------------

1. ↑  פרסום נישואין, הצופה, 26 בנובמבר 1957
**לֶבאן קֶניָה** (בגאורגית: **ლევან ყენია**; נולד ב-18 באוקטובר 1990) הוא כדורגלן גאורגי המשחק בקבוצ הגרמנית אורדינגן 05.

קריירת מועדונים
---------------

קניה החל את הקריירה במחלקת הנוער של קבוצת דינמו טביליסי, ממנה עבר לקבוצת הנוער של היריבה העירונית לוקומוטיב טביליסי. לפני שעבר ללוקומוטיב, שיחק שבועיים במחלקת הנוער של מועדון הפאר הספרדי ברצלונה בגיל 14. אחרי חצי עונה בבוגרים של לוקומוטיב, קניה עבר לשחק בשורותיה של שאלקה ב-ינואר 2008, הוא חתם על חוזה בגרמניה עד ליוני 2012. הופעת הבכורה שלו במועדון הגרמני הייתה במסגרת גביע אופ"א, ב-2 באוקטובר 2008 נגד קבוצת אפואל ניקוסיה הקפריסאית, לאחר שנכנס למשחק כמחליף בדקה ה-65 במקומו של ג'רלד אסמואה. ב-11 באפריל 2009, קניה ערך את הופעת הבכורה שלו בבונדסליגה במשחק נגד קרלסרוהה.

ב-14 באוגוסט 2012 חתם קניה בקרפטי לבוב מליגת העל האוקראינית לשנתיים. לאחר שבילה שנתיים במועדון חתם בקבוצה הגרמנית פורטונה דיסלדורף למשך שנתיים.

קריירה בינלאומית
----------------

הוא ערך את הופעת הבכורה שלו עבור נבחרת גאורגיה ב-8 בספטמבר 2007, במשחק נגד אוקראינה, אחרי שנכנס כמחליף במקומו של אלכסנדר יאשווילי. במדי הנבחרת זכה קניה לקרדיט רב על ידי מאמנו הגרמני קלאוס טופמולר, שצפה לו עתיד ורוד במדי הנבחרת. הוא כבש את שערו הראשון עבור גיאורגיה ב-27 במאי 2008, במשחק נגד אסטוניה.

תארים
-----

**שאלקה 04**

* הגביע הגרמני: 2011
* הסופר קאפ הגרמני: 2011

קישורים חיצוניים
----------------

ויקישיתוף מדיה וקבצים בנושא **לבאן קניה** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**ממלכת נג'ד וחג'אז** (בערבית: **مملكة الحجاز ونجد**) הייתה ממלכה בשליטת אבן סעוד שכללה שתי ישויות מדיניות סולטנות נג'ד וממלכת חג'אז שנכבשה מידי השושלת ההאשמית ב-1925. רשמית היא הוכרזה תחת השם הזה ב-8 בינואר 1926 ואוחדה סופית לערב הסעודית ב-23 בספטמבר 1932.

היסטוריה
--------

אבן סעוד כבש בסיוע צבאי של שבט מוטייר את ממלכת חג'אז בסוף דצמבר 1925, והומלך כסולטן של נג'ד במסגד אל-חראם במכה כמלך חג'אז ב-8 בינואר 1926. אבן סעוד העלה את ממלכתו הראשונה, סולטנות נג'ד לממלכה ב-29 בינואר 1927. ב-20 במאי אותה השנה שליטתו על השטחים הוכרה על ידי בריטניה.

ב-1928 התרחש בממלכה מרד האח'ואן, בו אנשי תנועת אל-אח'ואן, ששימשו כצבא לאבן סעוד, פנו נגדו לאחר שהוא פסק במדינות ההתרחבות הטריטוריאלית של הממלכה ולא ביקש להמשיך ולכבוש את שטח החסות הבריטיים בכווית, עיראק וירדן. הקרב המשמעותי בין הצדדים היה קרב סבילה (אנ') ב-11 בספטמבר 1929, שבו הובסו כוחות אל-אח'ואן.

אבן סעוד ניהל את שתי הטריטוריות בנפרד עד שב-23 בספטמבר 1932 הוא איחד את הדומיניונים אל-חסאא, קטיף, נג'ד וחג'אז ל"ערב הסעודית".

לאבן סעוד היו שני משנים: פייסל, שכיהן כמשנה למלך חג'אז, וסעוד כמשנה למלך נג'ד.

יחסי חוץ
--------

ברית המועצות הכירה בממלכה ב-1926 והקימה צירות בג'דה שם גם היו נציגויותיהן של בריטניה, טורקיה, פרס והולנד. ארצות הברית הכירה בממלכה ב-1931.

לצרפת, איטליה וממלכת מצרים היו בממלכה נציגים בלתי רשמיים.

ממלכת חג'אז שתחת מלכות אבן סעוד פרשה מחבר הלאומים.

דגלי הממלכות
------------

* דגל נג'ד(1926 – ספטמבר 1932)דגל נג'ד  
(1926 – ספטמבר 1932)
* דגל חג'אז(18 בינואר 1926 – 22 בספטמבר 1932)דגל חג'אז  
(18 בינואר 1926 – 22 בספטמבר 1932)

קישורים חיצוניים
----------------

ויקישיתוף מדיה וקבצים בנושא **ממלכת נג'ד וחג'אז** בוויקישיתוף
תל כְּפִירָה
תל כְּפִירָה, מבט ממערב, מנחל כפירה
**כְּפִירָה** או **הַכְּפִירָה** היא עיר מקראית המוזכרת בספר יהושע כאחת מערי הגבעונים שהשלימו עם בני ישראל: "וְעָרֵיהֶם גִּבְעוֹן וְהַכְּפִירָה, וּבְאֵרוֹת וְקִרְיַת יְעָרִים". בהמשך היא מוזכרת כאחת מערי שבט בנימין וכאחת הערים שאליה חזרו גולי בבל בימי שיבת ציון. שמה נגזר משמו של האריה, הכפיר, שהיה נפוץ בתקופת התנ"ך בארץ ישראל.

מקובל לזהות את הכפירה עם תל כפירה, השוכן מעל לכפר הפלסטיני קטנה בהרי ירושלים, למול הר אדר. זהו תל העומד על כיפה שבקצה שלוחה, בגובה של 774 מטרים מעל פני הים. במקום ניתן להבחין בשתי מערכות ביצור, עם מגדלים, המתחברות זו אל זו. ממזרח לעיר העליונה ישנה טרסה בת כ-3 דונמים, ובסמוך אליה שרידי מבנים. בסקר במקום התגלו חרסים מתקופת הברזל ב' (81%), התקופה הפרסית - חרסים בודדים; התקופה ההלניסטית/הרומית (13%), התקופה הביזנטית (2%), המוסלמית הקדומה(?) - חרס בודד, והעות'מאנית (3%).

על שם היישוב נקראים כיום נחל כפירה ועין כפירה הסמוכים לתל.

לקריאה נוספת
------------

* מנחם תלמי,אפרים תלמי,"כל הארץ-לכסיקון גאוגרפי ישראלי", הוצאת "עמיחי", ספטמבר 1966, ערך: **תל כפירה**, עמוד 635.

קישורים חיצוניים
----------------

* מני נחמן, בעקבות אריות: טיול לנחל כפירה, באתר nrg
* דוד וערן גלאור, מסלול: מעיין קטן וחרוב ענק בנחל כפירה, באתר ynet

הערות שוליים
------------

1. ↑  ספר יהושע, פרק ט', פסוק י"ז.
2. ↑  ספר יהושע, פרק י"ח, פסוק כ"ו.
3. ↑  ספר נחמיה, פרק ז', פסוק כ"ט.
4. ↑  ערים נוספות שנקראו על שם האריה: ליש ובית לבאות (אטלס דעת מקרא, עמ' 12).
5. ↑  יצחק מגן, ישראל פינקלשטיין (ע), **סקר ארכאולוגי בארץ בנימין**, ירושלים: רשות העתיקות, 1993, עמ' 211, מסת"ב 965-406-007-8
6. ↑  חרסים מתקופת הברזל א' - Vriezen 1975
**דונלד דאגלס הרינגטון** (22 בדצמבר 1935 - 7 בנובמבר 2009) היה סופר ואמן אמריקאי. כל הרומנים שכתב, מלבד הראשון, קשורים או מתרחשים בעיירה הבדיונית "סטיי מור"  ("Stay More") בהרי אוזרק בארקנסו, המבוססת על העיירה דרייקס קריק, בה שהה הרינגטון בעונות הקיץ בילדותו.

חייו
----

הרינגטון נולד וגדל בליטל רוק, ארקנסו. הוא איבד את מרבית שמיעתו בגיל 12 בעקבות מחלת דלקת קרום המוח. כילד קלט וזכר את אוצר המילים ואופני ההבעה של שוכני האוזרק אותם הביא לידי ביטוי בספריו. חרף חרשותו עסק בבגרותו בהוראה.

למרות שהתכוון מצעירותו להיות סופר, מסלול לימודיו וקריירת ההוראה שלו היו באמנות ובהיסטוריה של האמנות. הוא לימד היסטוריה של האמנות בניו יורק, ניו אינגלנד ודקוטה הדרומית ולאחר מכן חזר לאוניברסיטת ארקנסו בפאייטוויל, האלמה מאטר שלו, בה לימד 22 שנה עד פרישתו ב-1 במאי 2008.

אנטרטיינמנט ויקלי כינה אותו "סופר הגדול ביותר שאמריקה לא מכירה". הסופר והמבקר פרד צ'אפל אמר עליו: "דונלד הרינגטון הוא לא סופר לא מוכר. הוא יבשת לא נודעת". הסופר ג'יימס סאליס כתב בהבוסטון גלוב: "הספרים של הרינגטון הם יחידים במינם - גוף העבודות המשונה והמקורי ביותר בספרות האמריקאית בת זמננו."

הרינגטון נפטר מדלקת ריאות לאחר מחלה ממושכת, ב-7 בנונבמבר 2009 בספרינגדייל.

ספריו יצאו לאור בהוצאת טובי. שלושה מספריו תורגמו לעברית על ידי אסף גברון: "הארכיטקטורה בחבל האוזרק בארקנסו", "כשהמלאכים נחים", "מקהלת העצים".

ב-2013 הפיק בריאן וולטר סרט ביוגרפי אודותיו: "סטיי מור: העולם של דונלד הרינגטון", המבוסס על ראיונות עם הרינגטון ואשתו בין השנים 2006-2007. הסרט מופץ על ידי ההוצאה לאור של אוניברסיטת ארקנסו.

רומנים
------

* *Enduring* ‏(2009)
* *Farther Along*‏ (2008)
* *The Pitcher Shower* ‏(2005)
* *With*‏(2004)
* *Thirteen Albatrosses ‏(or, Falling off the Mountain)*‏ (2002)
* *When Angels Rest*‏ (1998)
* *Butterfly Weed*‏ (1996)
* *Ekaterina*‏ (1993)
* *The Choiring of the Trees*‏ (1991)
* *The Cockroaches of Stay More*‏ (1989)
* *Let Us Build Us a City*‏ (1987)
* *The Architecture of the Arkansas Ozarks*‏ (1975)
* *Some Other Place. The Right Place.*‏ (1972), עובד לסרט ‏ *Return* ‏ (1985)
* *Lightning Bug*‏ (1970)
* *The Cherry Pit*‏ (1965)

פרסים
-----

* פרס אוקספורד האמריקאי למפעל חיים על תרומה לספרות דרום ארצות הברית, 2006
* פרס רוברט פן וורן לספרות בדיונית, 2003
* היכל התהילה של סופרי ארקנסו, 1996
* פרס פורטר על הצטיינות ספרותית, 1987

קישורים חיצוניים
----------------

* דונלד הרינגטון, ברשת החברתית Goodreads
* אתר האינטרנט הרשמי של דונלד הרינגטון
* שירי לב-ארי, הסופר הגדול ביותר שאמריקה לא מכירה, באתר ynet
* איימן סיכסק, הארכיטקטורה היא רק תירוץ, באתר ynet
* הסופר דונלד הרינגטון הלך לעולמו, באתר ynet

הערות שוליים
------------

1. ↑  "Stay More: The World of Donald Harington ‏(2013)", במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303652105171
* BnF: cb121783882 (data)
* GND: 123864771
* ISNI: 0000 0001 1743 0195
* LCCN: n85243628
* NTA: 072301031
* SNAC: w6qz2xcv
* SUDOC: 030350735
* VIAF: 12350656
* WorldCat: lccn-n85243628

 |
**דקל דביר** (נולד ב-12 באפריל 1987) הוא מתופף, מפיק מוזיקלי ומוזיקאי ישראלי.

ביוגרפיה
--------

דקל דביר נולד וגדל בכפר סבא לאם ספרנית ואב רואה חשבון. בגיל שמונה התחיל ללמוד לנגן בתופים. הוא למד תחילה כלי הקשה קלאסיים בקונסרבטוריון העירוני למוזיקה ולמחול בכפר סבא ובהמשך עבר למערכת תופים. בתקופה זו התעמק בג׳אז, ובהמשך גם ברוק אנד רול, פופ ופאנק.

קריירה מוזיקלית
---------------

לאחר סיום לימודיו במגמת המוזיקה של תיכון כצנלסון בכפר סבא, שירת בצבא בלהקה הצבאית של חיל החינוך. לאחר סיום שירותו הצבאי החל דביר להתמקצע, ללמוד ולעסוק באופן מקצועי בתחום המוזיקה. בשנת 2004 הצטרף ללהקת Famous People והיה חבר בלהקה מספר שנים, במהלכן הוציאה הלהקה שני אלבומים.

ב-2005 הצטרף ללהקת המוזיקה היהודית **רמזיילך**, יחד איתה הוציא שני אלבומים: את האלבום "Ramzailech" בשנת 2011 ואת השני "Tsuzamen" ב 2015. ב-2008 היה חבר בלהקת הרוק "LeChuk". ב-2009 הוציאו את אלבומם הראשון וב 2012 את אלבומם השני.

בשנת 2008 דביר עבר להתגורר בארצות הברית בעקבות קבלתו ללימודי מוזיקה במכללת לוס אנג'לס למוזיקה (LAMA) שם קיבל מלגת לימודים. על סגל המורים שלו נמנו בין היתר מתופפי-על, כמו: ג׳ו פורקארו, טוני אינזלקו, רלף האמפרי ועוד.

לאחר סיום לימודי המוזיקה חזר לארץ ופתח בקריירה מוזיקלית פעילה. הוא ניגן בהפקות שונות, מחזות זמר ותוכניות טלוויזיה. דביר ניגן ושיתף פעולה עם מוזיקאים ואומנים שונים, בין היתר: עילי בוטנר וילדי החוץ, נורית גלרון, שלמה גרוניך, שפיטה, הרכב הרוק המתקדם project RNL ועוד. בשנת 2010 הצטרף ללהקת הגרובטרון. בשנת 2013 הצטרף ללהקת האינדי פופ הישראלית "לולה מארש" והיה חבר בלהקה כעשור. בשנת 2019 יצא אלבום הבכורה של פוטו מריאנה, דביר שותף ללחן, העיבוד וההפקה המוזיקלית לשיר ״ערים״ באלבום. כיום הוא מופיע עם הזמר ישי ריבו בארץ ובעולם. במקביל הוא משתף פעולה עם יוצרים שונים מתחום המוזיקה, בעיקר בהקלטת תופים וכלי הקשה והפקה מוזיקלית.

דביר הוא בן זוגה של הזמרת-יוצרת רותם שפי ושותף בהפקה המוזיקלית של שיריה, ולהם בת.

קישורים חיצוניים
----------------

ויקישיתוף מדיה וקבצים בנושא **דקל דביר** בוויקישיתוף
* דקל דביר, ברשת החברתית פייסבוק
* דקל דביר, במסד הנתונים הקולנועיים IMDb (באנגלית)
* דקל דביר, באתר אייטונס (באנגלית)
* דקל דביר ברשת החברתית אינסטגרם

הערות שוליים
------------

1. ↑  אתר למנויים בלבד בן שלו, להקת "לולה מארש" מעוררת תהודה באירופה עוד לפני שהוציאה אלבום, באתר הארץ, 23 בדצמבר 2015
2. ↑  ערוץ 7, החדש של ישי ריבו: כתר מלוכה, באתר ערוץ 7, ‏2020-04-01

| לולה מארש |
| --- |
| אלבומי אולפן | *Remember Roses* • *Someday Tomorrow Maybe* |
| מיני-אלבומים | *You're Mine* |
| סינגלים | "Sirens"‏ • "You're Mine"‏ • "Stranger"‏ • "She's a Rainbow"‏ • "Wishing Girl"‏ • "Something Stupid"‏ • "Echoes"‏ • "Only for a Moment"‏ • "What Am I"‏ • "Hold On"‏ |
| חברי ההרכב | יעל שושנה כהן • גיל לנדאו • מתי גלעד • דקל דביר • רן גיל |
| ערכים קשורים | אנובה מיוזיק |
**לוֹיס וייז** (באנגלית: **Lois Wyse**;‏ 30 באוקטובר 1926 – 6 ביולי 2007) הייתה פרסומאית ועיתונאית יהודיה אמריקאית. פרסמה מעל 60 ספרים במגוון נושאים, בין היתר, אודות עסקים, אהבה ומשפחה.

שנים ראשונות ותחילת הקריירה
---------------------------

וייז נולדה בשם לויס וולגמות (Wohlgemuth) למשפחה ממוצא יהודי בקליבלנד שבאוהיו. בגיל 17 החלה לעבוד כעיתונאית עבור היומון *The Cleveland News* ו-*Cleveland Press*. בגיל 18 עבדה על כתבה עבור מגזין "לייף" עם הצלם אלפרד אייזנשטאדט. מאוחר יותר עבדה עבור "ווג" ו"קוסמופוליטן".

קריירה בפרסום
-------------

ממקום מושבה בקליבלנד הייתה שותפה להקמת סוכנות פרסום בשם Wyse Advertising; וייז חיברה סלוגן שהיה למוכר ביותר ברחבי ארצות הברית עבור חברה קטנה מאוהיו בשם "Smucker Co" וקמפיין הפרסום שיצרה עבורה וייז גרם לפרסום רב של סמאקרס. הסלוגן היה: "עם שם כמו סמאקרס, זה חייב להיות טוב". על המשפט הזה חזר ג'וני קרסון בתוכניתו The Tonight Show.

היא הייתה יועצת הפרסום האישית של קארל סטוקס אשר בזכות עבודתה נבחר לכהן כראש העיר של קליבלנד ב-1967. כמו כן, היא אחראית לשינוי שמה של רשת חנויות קטנה בשם Bed and Bath, לשם Bed, Bath & Beyond, אשר לאחר עשרות שנים קיימת כרשת בינלאומית של חנויות קמעונאיות למוצרים בייתיים, הפועלת ברחבי ארצות הברית, קנדה, פוארטו ריקו ומקסיקו.

בשנת 1966 הקימה וייז הקימה חברת פרסום בניו יורק. היא עבדה עבור מגוון רחב של לקוחות על קמפיינים שונים, ביניהם אמריקן אקספרס ורבלון.

ספרים
-----

ספרה הראשון של וייז היה "אני לא רוצה ללכת לישון – ספר לילדים", בהוצאת מקמילן בשנת 1963. היא כתבה באופן שוטף במשך שנים מספר, כולל ספרי שירה, שתוארו כ"שירה פרסומית או חוברות של כרטיסי ברכה כמתנה". אחד מן הכרכים "שירי אהבה עבור הנשואים מאוד" יצא לאור ב-1967, ומכר מעל 200,000 עותקים.

היא כתבה רומנים ספורים, ביניהם "מגע רוזמרין" (1974) ו"נשיקה בע"מ." (1977). במגזין "Good Housekeeping" פורסם מדי שבוע הטור שלה אשר עסק בחייה ובחיי משפחתה בשם "הדרך בה אנו נמצאים". היא כתבה על אהבה, משפחה, קריירה בעיות בספרה "מוזר, את לא נראית כמו סבתא" (1989).

חייה האישיים
------------

מבעלה הראשון, מארק וייז, התגרשה ב-1980; לזוג שני ילדים, רוברט וייז וקתרין גולדמן. ב-1982 נישאה בשנית, למפיק התיאטרון לי גובר, אשר נפטר בשנת 1988.

ב-1990 נישאה להארווי מאירהוף (Meyerhoff), בנו של איש העסקים יוסף מאירהוף.

וייז נפטרה מסרטן בשנת 2007, בגיל 80.
היא השאירה אחריה בת נשואה, קת'רין גולדמן; בן חורג נשוי, זאב גלב, ושמונה נכדים. נקברה בבית הקהילה עמנואל של ניו יורק.

הערות שוליים
------------

1. ↑  AP via *Forbes*, "Ad Exec, Author Wyse Dies" July 6 2007
2. ↑  Contemporary Authors Online, Gale, 2002.
3. ↑  Gene Weingarten.
4. ↑  Profile, nytimes.com, July 7, 2007; April 3, 2015.
5. ↑  Claudia H. Deutsch.
6. ↑  Janet H. Cho.
7. ↑  Laura Charles.
8. ↑  Larry McShane.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007421790605171
* GND: 1088808700
* ISNI: 0000 0000 8266 0387
* LCCN: n80010499
* NDL: 00461546
* NTA: 072494514
* VIAF: 74510640
* WorldCat: lccn-n80010499

 |
**שמואל ורשבסקי** (נולד ב-27 ביולי 1935) הוא פרסומאי, איש שיווק וסופר ישראלי.

ביוגרפיה
--------

ורשבסקי נולד ב־27 ביולי 1935 למשפחה מסורתית בירושלים ונקרא על שם סבו, שמואל מרדכי ורשבסקי, ששימש עשרות שנים "מוכתר" לעדה היהודית האשכנזית בירושלים בתקופת השלטון העות'מאני.

בגיל 17 זכה במקום הראשון בתחרות עיתונאים צעירים על שם עזריאל קרליבך מטעם מעריב. אחרי סיום שירותו הצבאי עבר לתל אביב כדי ללמוד תקשורת. לאחר תקופה קצרה עבר לעסוק בפרסום במשרד הפרסום "באור בע"מ".

בשנת 1958 נתן לחברת הנפט הישראלית את השם "פז" לאחר התנתקותה מחברת "של" הבריטית, ולימים הגה את שמו של חטיף השוקולד "קליק".

קריירה
------

בשנת 1968 התמנה למנהל משרד הפרסום "באור בע"מ", ששמה השתנה ל"באור ורשבסקי בע"מ". בסוף שנות ה-70 פרסם את שליחת משלוח הסבון לאשת נשיא איראן, פרויקט שזכה אז לתמיכה ציבורית ונועד לקרב את היחסים בין ישראל ואיראן. ב-1979 מונה לנציגה של חברת הפרסום הבינלאומית "Grey" בישראל. מינוי זה זכה לפרסום, משום שעד אז לא הייתה שום חברת פרסום בינלאומית בישראל. לצורך זה הקים חברת פרסום משלו, "ורשבסקי-פרייליך-דובב IMC", שתשמש כנציגת החברה. ב-1980 ארגן והוביל את סדרת הפרסום לחיסכון בחשמל (מטעם חברת החשמל) "גברת צ'יבוטרו". הפרסומת הגיעה לשיאי רייטינג של מעל 90%, והיא הפרסומת הכי נצפית אי פעם בישראל.[דרוש מקור]

בשנת 1983 זכה בתואר "המרצה הטוב ביותר בענף הפרסום" מטעם איגוד המפרסמים. בשנת 1990 כיהן כיו"ר העיתון "פרסום". ב־1998 ניהל את קמפיין הבחירות של אהוד אולמרט לראשות עיריית ירושלים.

בשנת 1998 נקנתה חברת הפרסום שלו בידי חברת הפרסום "אדלר-חומסקי", שהפכה לחברת הפרסום "אדלר חומסקי & ורשבסקי". חברה זו הפכה עם הזמן לחברת הפרסום הגדולה בישראל.

ספריו
-----

* **חופש הפיתוי**, הוצאת "ידיעות אחרונות ספרי חמד", 1997
* **האלים החדשים**, הוצאת ידיעות אחרונות, 2002
* **ללכת עם לוגו**, הוצאת ידיעות ספרים, 2005
* **אורז החלומות**, הוצאת ידיעות ספרים, 2011
* **לחשב ערכים מחדש**, הוצאת סטימצקי, 2017
* **והדרך עודנה**, הוצאת סטימצקי, 2021

קישורים חיצוניים
----------------

* קמפיינים של אדלר חומסקי & ורשבסקי
* שמואל ורשבסקי, מכה בזנב הפרה, באתר TheMarker
* שמואל ורשבסקי, הראוותנות נפסקת, הבושה חוזרת, באתר כלכליסט
* שמואל ורשבסקי, לכלכל את השורה, באתר העין השביעית
* אורנה יפת, שמואל ורשבסקי הקים חברה להעצמת מותגים , באתר ynet
* הרצל חוקק, ריאיון עם הפרסומאי שמואל ורשבסקי מחבר הספר ללכת עם לוגו, באתר אימגו
* איילה צורף, ראובן אדלר ואייל חומסקי ירכשו את חלקו של שמואל ורשבסקי במשרד הפרסום, באתר הארץ

הערות שוליים
------------

1. ↑  "(אלתר) שמואל מרדכי ורשבסקי", ב**אנציקלופדיה לחלוצי היישוב ובוניו**, כרך ג, עמ' 1517; ש. מ. ווארשאווסקי ז"ל, הארץ, 29 באוקטובר 1928, עמ' 4
2. ↑  נטע אחיטוב, "הייתי אומר לכם כל מה שאתם רוצים לשמוע, העיקר שתקנו", באתר הארץ, ‏3 באוגוסט 2022
3. ↑  בשנה הראשונה הם הגו את מהפכת השיווק של "200 דולר" בדיוטי פרי, באתר הארץ, 13 באוקטובר 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007285168305171
* ISNI: 0000 0000 5291 418X
* LCCN: nr98000558
* VIAF: 31906603
* WorldCat: lccn-nr98000558

 |
**סקולה דרלייביץ'** (מונטנגרית: **Секулa Дрљевић**‏; 1884–1945) היה פוליטיקאי מונטנגרי, עורך דין, וסופר, ששיתף פעולה עם האוסטשים במהלך מלחמת העולם השנייה.

חייו
----

בשנים שלפני מלחמת העולם הראשונה שימש דרלייביץ' כפקיד במשרד האוצר של ממלכת מונטנגרו ובשנת 1909 כשר המשפטים וכנציג של שר החינוך בממשלת מונטנגרו.
בין השנים 1912–1913 שימש כשר האוצר ושר הבינוי. 

עם כיבושה של ממלכת יוגוסלביה, נפלה מונטנגרו לידי שליטה של איטליה הפאשיסטית.

ביולי 1941 סקולה דרלייביץ' בראש הבדלנים המונטנגרים הקים את "המועצה הזמנית האדמיניסטרטיבית של מונטנגרו" בבירתה הישנה של מונטנגרו, צטינייה (Cetinje). למעשה זו הייתה ממשלה ששתפה פעולה עם האיטלקים. ב-12 ביולי 1941 הכריז דרלייביץ' על הקמת המדינה העצמאית של מונטנגרו.

אנשי דרלייביץ' היו מעורבים במלחמת האזרחים שהשתוללה באזור אל מול הפרטיזנים היוגוסלבים והצטניקים. לעומת זאת רוב אוכלוסיית מונטנגרו תמכה בפרטיזנים שהתנגדו לכיבוש האיטלקי.

באוקטובר 1941, כעבור שלושה חודשים בלבד, כשהבינו האיטלקים כי אין לדרלייביץ' כל תמיכה באוכלוסייה וכי אינו מביא להם תועלת, הם פירקו את ממשלתו. עד להגלייתו של דרלייביץ', לאחר שהאיטלקים רצו לכלוא אותו, הגיע לקרואטיה, לאחר שנמלט מהאיטלקים. לאחר נפילת איטליה הפשיסטית, בשנת 1944, הכריז בקרואטיה על הקמת מדינה עצמאית מונטנגרית, ועל הקמת ממשלה מונטנגרית גולה.

פקודיו של דרלייביץ' באו ברובם מקרב צ'טניקים שחברו לאנטה פאבליץ' במהלך הלחימה בבלקן. הוא נסוג עם כוחותיו לצד כוחות האוסטאשה בכאוס הכללי שהתחולל בבלקנים לקראת סוף המלחמה, והוכרז על ידי אנשיו של טיטו כפושע מלחמה. בסוף 1945 נמצא עם אשתו ביודנבורג, אוסטריה כשגרונו משוסף. בני הזוג כנראה נרצחו בידי שבויים צטניקים.

דרלייביץ' הוא מחבר השיר Oj, svijetla majska zoro, לימים המנון מונטנגרו.

קישורים חיצוניים
----------------

ויקישיתוף מדיה וקבצים בנושא **סקולה דרלייביץ'** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13738052k (data)
* GND: 12180884X
* ISNI: 0000 0000 4320 4047
* LCCN: no96030679
* NKC: jo2013795541
* VIAF: 24779829
* WorldCat: lccn-no96030679

 |
**ורנל אופיי "בימבו" קולס** (באנגלית: **Vernell Eufaye "Bimbo" Coles**; נולד ב-22 באפריל 1968) הוא כדורסלן עבר אמריקאי, אשר שיחק בליגת ה-NBA בין השנים 1990–2004. לאורך 14 עונותיו בליגה רשם ממוצעים כוללים של 7.8 נקודות, 3.9 אסיסטים ו-2.1 ריבאונדים למשחק.

קריירת מכללות
-------------

קולס נולד בעיר קובינגטון, וירג'יניה, ובין השנים 1986–1990 למד באוניברסיטת וירג'יניה טק. בכל 3 עונותיו האחרונות בקבוצת הכדורסל של האוניברסיטה – ה"הוקיז" – היה הקלעי, המוסר והחוטף המוביל שלה, עם ממוצעים של 25.3 נקודות, 5.0 אסיסטים ו-2.1 חטיפות למשחק. בעת סיום לימודיו ניצב במקום הראשון בתולדות "מחוז מטרו" בסך נקודות (2,484) ואסיסטים (547) בקריירה.

נבחרת ארצות הברית
-----------------

בין עונתו השנייה לשלישית בווירג'יניה טק השתתף קולס בטורניר הכדורסל של אולימפיאדת סיאול (1988), כשחקן נבחרת ארצות הברית, לצדם של כוכבי מכללות נוספים כגון דייוויד רובינסון, דני מאנינג ודן מארלי. בטורניר זכתה ארצות הברית במדליית הארד "בלבד", לאחר שהפסידה בחצי הגמר מול נבחרת ברית המועצות, בה בלטו רימאס קורטינאיטיס, שארונאס מרצ'ולוניס וארווידאס סאבוניס. לאורך הטורניר שותף קולס בכל שמונת משחקי נבחרתו, וקלע 7.1 נקודות בממוצע למשחק.

קריירת משחק מקצועית
-------------------

בדראפט ה-NBA‏ 1990 נבחר קולס בבחירה ה-40 על ידי סקרמנטו קינגס, ומיד הועבר בטרייד למיאמי היט. ב-5 וחצי עונותיו במיאמי פתח בכמחצית ממשחקי קבוצתו, וסייע לה להעפיל לפלייאוף בפעמיים הראשונות בתולדות המועדון – בעונות 1992 ו-1994. לאורך התקופה רשם ממוצעים של 9.1 נקודות ו-4.4 אסיסטים למשחק.

באמצע עונת 1995/1996 הועבר עם קווין ויליס בטרייד לגולדן סטייט ווריורס, בתמורה לטים הארדוויי וכריס גאטלינג. גם בתקופתו עם הווריורס שימש לסירוגין כשחקן חמישייה וכשחקן ספסל, וקלע 7.8 נקודות בממוצע למשחק.

בערב דראפט 1999, לאחר כ-3 עונות וחצי בגולדן סטייט, הועבר לצד הבחירה העשירית בדראפט (ג'ייסון טרי) לאטלנטה הוקס, תמורת מוקי בליילוק והבחירה ה-21 (ג'ף פוסטר).

בקיץ 2000 חתם על חוזה בקליבלנד קאבלירס, במדיה שיחק עד מרץ 2003, אז שוחרר וחתם בבוסטון סלטיקס.

בעונת 2003/2004 שב לשחק במיאמי היט, בטרם פרש ממשחק, בגיל 36. לאורך תקופתו הכוללת עם ההיט מסר 1,961 אסיסטים בסך הכול, אשר הציבו אותו בעת פרישתו במקום השני בתולדות המועדון (אחרי טים הארדוויי).

קישורים חיצוניים
----------------

ויקישיתוף מדיה וקבצים בנושא **בימבו קולס** בוויקישיתוף

* פרופיל, באתר Basketball-Reference
* פרופיל, באתר Sports-Reference
* פרופיל אולימפי, באתר olympedia.org
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA

הערות שוליים
------------

1. ↑  הסטטיסטיקות של קולס בליגת ה-NBA, באתר basketball-reference.com
2. ↑  הסטטיסטיקות של קולס בליגת המכללות, באתר sports-reference.com
3. ↑  נבחרת ארצות הברית באולימפיאדת סיאול, באתר USA Basketball
4. ↑  רשימת הנבחרים בדראפט 1990, באתר basketball-reference.com
5. ↑  הארדוויי נשלח בטרייד למיאמי, באתר לוס אנג'לס טיימס, 23 בפברואר 1996
6. ↑  בליילוק נשלח בטרייד לגולדן סטייט, באתר upi.com,‏ 29 ביוני 1999
7. ↑  קולס חותם על חוזה במיאמי, באתר michigansthumb.com,‏ 7 במרץ 2003

| **נבחרת ארצות הברית – מדליסטית הארד - סיאול (1988)** |
| --- |
| 1  • 
2  • 
3  • 
4 ריצ'מונד • 
5 סמית' • 
6 קולס • 
7 הוקינס • 
8 גרייר • 
9 סמית • 
10 אנדרסון • 
11 אגמון • 
12 מארלי •
13 מאנינג • 
14 ריד •
15 רובינסון •
מאמן: תומפסון | ארצות הבריתארצות הברית |
**יוגב יוסף** (נולד ב-30 באוגוסט 1981) הוא שייט ישראלי בעבר. הוא אלוף העולם (מרסיי 2002) לצד שותפו שחף אמיר במפרשית מדגם 470.

ביוגרפיה
--------

בשנת 2001 השתתפו יוסף ואמיר באליפות העולם לנוער במפרשיות 470 וזכו במדליית הכסף. בשנת 2002 הם השתתפו ב"משחקי השיט העולמיים" של איגוד השיט הבינלאומי (ISAF World Sailing Games) אשר נערכו במרסיי שבצרפת. תחרות זו נחשבה באופן שנוי במחלוקת לאליפות העולם. בתום כל 11 השיוטים, יוסף ואמיר סיימו במקום הראשון הכללי וזכו במדליית הזהב.

בדצמבר 2003, החליטו יוגב יוסף ושותפו שחף אמיר לפרוש לאחר שהפסידו את הכרטיס לאולימפיאדת אתונה לשייטים הבכירים גידי קליגר ואודי גל.

קישורים חיצוניים
----------------

* פרופיל באתר איגוד השיט הבינלאומי

הערות שוליים
------------

1. ↑  יצחק ויסהוף, יוגב יוסף: "מקווים להגיע לאתונה", באתר ynet, 5 בספטמבר 2001
2. ↑  עדי רובינשטיין‏, אמיר ויוסף זכו באליפות העולם בשיט בדגם 470, באתר וואלה!‏, 10 ביולי 2002
3. ↑  יובל פייס, שחף אמיר: "זכינו במונדיאל של השייט", באתר ynet, 12 ביולי 2002
4. ↑  470: הצמד יוסף/אמיר התפרק, באתר וואלה!‏, 22 בדצמבר 2003
מפלי דטיפוס שעל יוקולסאו אאו פיולום, 2008
**יוקולסאו אאו פיולום** (באיסלנדית: **Jökulsá á Fjöllum**) הוא הנהר השני באורכו באיסלנד. אורך הנהר 206 קילומטרים והוא מנקז שטח של 7,380 קמ"ר (הנהר עם אגן הניקוז הגדול ביותר באיסלנד). ספיקתו הממוצעת של הנהר היא 183 מ"ק לשנייה.

מוצאו של יוקולסאו אאו פיולום הוא הקרחון הגדול ביותר באיסלנד — ואטנאיוקול (Vatnajökull), שנמצא בשטח הפארק הלאומי ואטנאיוקול בדרום-מזרח הארץ. מהקרחון הנהר זורם צפונה אל רמת איסלנד. עם כניסתו לרמה, הוא זורם ברכס ההרים קוורקפיול (Kverkfjöll), שם התוואי שלו מהווה את גבולם המזרחי של שדות הלבה הנרחבים הולוהּראון (Holuhraun) ואודדהּראון (Ódáðahraun). בהמשך, הנהר יוצר ברמה את המפלים סלפוס (Selfoss), דטיפוס (Dettifoss) והפרגילספוס (Hafragilsfoss). דטיפוס הוא המפל הגדול ביותר באירופה.

יוקולסאו אאו פיולום יוצא לשפלה בצפון-מזרח הארץ. באזור זה, אפיקו של הנהר מסתעף לדלתה והתוואי שלו משתנה באופן תדיר. יוקולסאו אאו פיולום נשפך אל ים גרינלנד בפיורד יוכסארפיורדור (Öxarfjörður).

היסטוריה גאולוגית
-----------------

תוואי הנהר יוקולסאו אאו פיולום עוצב במידה רבה על ידי מרוצות קרחון — שיטפונות אדירים שמקורם בהתכת הקרחון ואנטאיוקול כתוצאה מהתפרצותו של הר הגעש התת-קרחוני ברדרבונגה. שלושת השיטפונות שחרצו את תוואי הנהר ברמת איסלנד התרחשו לפני 9,000, 5,000 ו-2,000 שנה, ויחד הם ארכו ימים ספורים בלבד.

השיטפונות יצרו בתוואי הנהר את המפל הגדול באירופה — דטיפוס, וכן את הקניון יוקולסאורגליופור (Jökulsárgljúfur) שהמפל נופל בו ואת הקניון אאוסבירגי (Ásbyrgi). בשיא השיטפונות, ספיקתו של זרם הנהר הייתה 900,000 מ"ק לשנייה (לשם השוואה, ספיקתו הממוצעת של הנהר אמזונאס היא 209,000 מ"ק לשנייה).

בעידנים גאוגלוגיים קדומים, הפיורד יוכסארפיורדור (Öxarfjörður) בצפון-מזרח איסלנד — בו הנהר נשפך אל ים גרינלנד — חדר עמוק יותר מאשר היום אל היבשה. יוקולסאו אאו פיולום הקטין את עומק חדירת הפיורד ליבשה על ידי גרופת החול שהביא מרמת איסלנד ויצר שטח משולש בגודל 300 קמ"ר בשם סנדור (Sandur), בו האפיק שלו מסתעף לדלתה לפני השפיכה לים. בגלל הקרקע החולית, אפיקו של הנהר באזור משתנה תמיד.

קישורים חיצוניים
----------------

ויקישיתוף מדיה וקבצים בנושא **יוקולסאו אאו פיולום** בוויקישיתוף
* יוקולסאו אאו פיולום, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4028646-0
* VIAF: 243420264
* WorldCat (עם VIAF): 243420264

 |
**צ'ונגצ'ינגוזאורוס** (שם מדעי: ***Chungkingosaurus***; מילולית: "לטאת צ'ונגצ'ינג") הוא סוג של דינוזאור מתת-סדרת הסטגוזאורים שחי בתור היורה לפני 160 מיליון שנה. דינוזאור זה היה קרובו למשפחת ההואיאנגוזאוריים של ההואיאנגוזאורוס, ושניהם התגלו במכרות בסצ'ואן שבצפון סין. בסוג זה נמצא מין יחיד, *Chungkingosaurus jiangbeiensis*, שהתגלה ב-1983. הוא קיבל את שמו עקב הקרבה של מאובניו למחוז צ'ונגצ'ינג. שם המין קרוי על שם נפת ג'יאנגבי (Jiangbei).

מאפיינים
--------

דינוזאור זה היה קרובם הקדום של בני משפחת הסטגוזאוריים, אך הוא היה קטן בהרבה והגיע לאורך של 4–5 מטר בממוצע. הוא הכיל שיניים קטנות בקדמת הלסת, דבר שעזר ללחך צמחייה והיה בעל זיז דוקר על כתפיו. הזנב גם הכיל 4 דוקרנים, איתם הוא ניפנף כדי להבריח טורפים. כמו לשאר הסטגוזאורים הוא הכיל 2 שורות של זיזים על גבו עד הזנב, אך צורתם דמתה לסכינים יותר מללוחיות גדולות, כמו אצל הסטגוזאורוס הגדול, דבר שמנע מהם לעזור לחמם את הגוף בצורה יעילה.

כמו שאר הסטגוזאורים הוא ניזון מאכילת צמחייה והיה בעל מוח קטן. לצידו חיו אוכלי צמחים גדולים כמו ממנצ'יזאורוס, אומייזאורוס וגם סטגוזאורים גדולים יותר כמו טואוג'יאנגוזאורוס וציאלינגוזאורוס. ייתכן שהוא נטרף בידי טורפים גדולים כמו יאנגצ'ואנוזאורוס.

בתרבות
------

דינוזאור זה הופיע במשחקי המחשב Jurassic World Evolution וJurassic World Evolution 2.

קישורים חיצוניים
----------------

ויקישיתוף מדיה וקבצים בנושא **צ'ונגצ'ינגוזאורוס** בוויקישיתוף
* צ'ונגצ'ינגוזאורוס, באתר האנציקלופדיה של החיים (באנגלית)
* צ'ונגצ'ינגוזאורוס, באתר GBIF (באנגלית)
* Chungkingosaurus במדריך הדינוזאורים The Dino Directory של המוזיאון להיסטוריה של הטבע (לונדון)
אחד מדפי הספר
**כתבי הגר"ח** הוא שמם הבלתי רשמי של חידושי תורה מאת רבי חיים סולובייצ'יק, אבי שיטת בריסק, שאינם כלולים בספרו חידושי רבנו חיים הלוי. שם כללי זה כולל כמה ספרים שיצאו לאורך השנים.

חידושי הגר"ח (סטנסיל)
---------------------

ספר זה הוא הידוע והנפוץ יותר מבין הספרים שבכתבי הגר"ח. הספר כולל שיעורים שנאמרו על ידי רבי חיים ונדפסו אחרי מותו. חידושי התורה שבספר מצטיינים בקיצור ובחריפות. הכינוי "סטנסיל" נובע מכך שהם הודפסו במכונת שכפול (סטנסיל) ולא בדפוס כמקובל, כדי להבדילם מספר החידושים הרשמי של רבי חיים סולובייצ'יק, שאותו הגיה בקפדנות רבה, חידושי רבנו חיים הלוי, ומכונה "ספר".

רבי חיים היה כותב לעצמו את חידושי תורתו, וחלק קטן מהם הכין לדפוס, לאחר בירור והגהה נמרצים מצדו, ונדפסו שנים רבות לאחר פטירתו בספר חידושי רבנו חיים הלוי. את חידושיו האחרים לא הרשה להדפיס, והם עברו בירושה לבניו, כשהחלק הנכבד עבר לבנו רבי יצחק זאב סולובייצ'יק. גם הוא לא הרשה להדפיסם, כרצון אביו. מדי ליל שבת הוא היה מתיר לקבוצה נבחרת מתלמידיו לבוא לביתו ולעיין בכתבים. התלמידים היו רושמים את הדברים מיד לאחר השבת מתוך הזיכרון, כדי שלא לשכוח אותם.

עוד בחייו של רבי יצחק זאב סולובייצ'יק, ולמרות התנגדותו, הדפיסו תלמידים את החידושים, תחת השם "חידושי הגר"ח", ומכיוון שלא חפצו לעבור על רצון רבם, הדפיסו את הכתבים בצורה בלתי רשמית, במכונת שכפול (סטנסיל). כתבים אלו עברו מיד ליד, ונדפסו בעשרות אלפי עותקים. רבים מחבבים את הספר, אם כי נהוג להתייחס אליו בזהירות לעיתים, שכן מדובר בחידושים שלא הוגהו על ידי אומרם, ובישיבת בריסק אין לומדים כלל בספר.

בשנת תשס"ט (2009) נדפס הספר מחדש בדפוס רגיל (בהוצאת 'מישור'), כשבתוך הספר נלקטו כל חידושיו של רבי חיים מבריסק מהקבצים השונים ומפי השמועה. ספר זה נחשב לפחות מוסמך ממהדורתו הקודמת, עקב זאת שהוכנסו בו חידושים מפי השמועה, שמקורם אינו ידוע, ולעיתים נפל בהם בלבול בין חידושי ר' חיים לחידושי בנו ר' יצחק זאב.

מגנזי הגר"ח
-----------

בשנת תשמ"ט יצא לאור ביוהנסבורג שבדרום אפריקה, ספר בשם "מגנזי הגר"ח". הספר כולל חידושים שהיו רשומים במחברתו של הרב ישראל סולובייצ'יק, אחיינו של רבי חיים מבריסק (בן אחיו רבי אברהם ברוך, שהיה בנו בכורו של רבי יוסף דוב סולובייצ'יק). רבי ישראל למד אצל דודו הגר"ח, וכתב משיעוריו. את מחברותיו העביר לרבי יחזקאל אברמסקי שדאג על העתקת המחברות.

מחברות אלו, כוללות חלק גדול מחידושיו של רבי חיים, שנדפסו בחידושי הגר"ח סטנסיל, בנוסח שונה, ולכן מחברי הספר חילקו את הספר לשני חלקים. החלק הראשון הוא החלק שמופיע כבר בחידושי הגר"ח סטנסיל, והחלק השני הוא חידושים שלא הודפסו בחידושי הגר"ח.

שיעורי רבנו חיים הלוי
---------------------

בשנת תשנ"ח יצא לאור על ידי הרב משה מייזלמן (ראש ישיבת תורת משה) והרב יצחק ליכטנשטיין, נכדיו של רבי משה סולובייצ'יק בן הגר"ח, ספר **שיעורי רבנו חיים הלוי** על מסכתות בבא קמא בבא מציעא ובבא בתרא. ספר זה מבוסס על כתב יד של רבי חיים, והוא שיעורים שרשם כשכיהן כר"מ בישיבת וולוז'ין בשנות תר"מ-תרמ"א.

כתבי רבנו חיים הלוי
-------------------

בשנת תשע"ח יצא לאור על ידי הרב יצחק אבא ליכטנשטיין, ספר **כתבי רבנו חיים הלוי** על ש"ס ורמב"ם, בהוצאת צוף. ספר זה מבוסס על רשומות בכתב יד שכתב רבי חיים בפנקסו.

קישורים חיצוניים
----------------

* כתבי הגר"ח, באתר OCLC (באנגלית)